ബലാത്സംഗം ചെയ്ത പ്രതിക്ക് ജാമ്യം മനോവിഷമത്തില് പെണ്കുട്ടി ആത്മഹത്യ ചെയ്തു 16 കാരിയുടെ ആത്മഹത്യ നാഗ്പൂരില് മുംബൈ: നാഗ്പൂരില് ബലാത്സംഗ കേസ് പ്രതിക്ക് ജാമ്യം ലഭിച്ചതില് മനംനൊന്ത് ഇരയായ 16കാരി ആത്മഹത്യ ചെയ്ത നിലയില്. നാഗ്പൂരിലെ ജാരിപട്ക പൊലീസ് സ്റ്റേഷന് പരിധിയില് തിങ്കളാഴ്ചയാണ് സംഭവം. തട്ടിക്കൊണ്ടുപോയി ക്രൂരമായി ബലാത്സംഗം ചെയ്ത പ്രതിക്ക് ജാമ്യം ലഭിച്ചത് അറിഞ്ഞതിന് ശേഷം പെണ്കുട്ടി മാനസിക വിഷമത്തിലായിരുന്നു. തുടര്ന്ന് തിങ്കളാഴ്ച കിടപ്പുമുറിയിലെ ഫാനില് തൂങ്ങിമരിച്ച നിലയില് കണ്ടെത്തുകയായിരുന്നു. ജൂണില് രണ്ടാനമ്മയുടെ ബന്ധു പെണ്കുട്ടിയെ തട്ടിക്കൊണ്ടുപോയി ബലാത്സംഗം ചെയ്യുകയായിരുന്നു. പെണ്കുട്ടിയെ കാണാതായതോടെ പൊലീല് പരാതി നല്കിയിരുന്നു. തുടര്ന്ന് നടത്തിയ അന്വേഷണത്തില് ബംഗളൂരുവില്നിന്ന് 16കാരിയെ കണ്ടെത്തി. പ്രതിക്കെതിരെ പോക്സോ കേസ് ചുമത്തി അറസ്റ്റ് ചെയ്യുകയും ചെയ്തു. കേസില് പൊലീസ് കുറ്റപത്രം സമര്പ്പിക്കുകയും ചെയ്തിരുന്നു. എന്നാല്, പ്രതിക്ക് ജാമ്യം ലഭിക്കുകയായിരുന്നു. ഇതറിഞ്ഞ പെണ്കുട്ടി മാനസിക വിഷമത്തിലായിരുന്നുവെന്നും പൊലീസ് പറയുന്നു. അതേസമയം പ്രതിയില് നിന്ന് പെണ്കുട്ടിക്ക് ഭീഷണിയുണ്ടായിരുന്നില്ലെന്നും കേസില് അന്വേഷണം നടത്തുമെന്നും പൊലീസ് അറിയിച്ചു. അതിവേഗ കോടതിയില് കേസ് പരിഗണിക്കാനുള്ള നീക്കങ്ങള് നടത്തുമെന്നും മുതിര്ന്ന പൊലീസ് ഉദ്യോഗസ്ഥര് പറഞ്ഞു. Stories you may Like